GiliGold/VAD_KnessetCorpus huggingface dataset:
<דורית סלינגר: זה לא משהו שהכריחו אותם לעשות אלא הן משיקולים עסקיים שלהן החליטו על כך.
<דורית סלינגר: אם אנחנו לא נתערב בנושא הזה ולא נמצא פתרון הולם, אנחנו נמצא את עצמנו בבעיה הרבה הרבה יותר רחבה.
<קריאה: זאת הונאת הציבור במשך כל השנים.
<דורית סלינגר: לגבי הביטוחים הקולקטיבים שנמכרו.
<דורית סלינגר: הביטוחים הקולקטיבים האלה היו קצרים.
<דורית סלינגר: אמרו לך שאם בחמש שנים קורה לך אירוע, תקבל.
<דורית סלינגר: תקבל לכל החיים אם קרה לך אירוע בחמש שנים, אבל אלה אנשים צעירים ובדרך כלל זה לא קורה להם.
<דורית סלינגר: כשאתם משלמים ביטוח רכב או ביטוח דירה, שילמתם כל שנה ושנה, לא קרה אירוע, הכסף הלך ולא מוחזר לכם.
<דורית סלינגר: אני רוצה לומר לכך שבביטוחים הקולקטיבים האלה שנמכרו, לא נצברה קרן.
<קריאה: השוואה מצוינת.
<קריאה: ממש השוואה מצוינת.
<דורית סלינגר: אין איזושהי קרן שנצברה ואתה אומר שאת הקרן שנצברה, בוא נעביר אותה הלאה.
<דורית סלינגר: זה מה שמכרו.
<דורית סלינגר: חברים, אם אתם לא מיועדים לזה, זה מה שמכרו.
<דורית סלינגר: אין איזושהי קרן כמו שיש בקופות החולים שאם מחליפים עכשיו חברת ביטוח והמאוחדת לא עובדת עם כלל או עם הפניקס ועוברת לחברה אחרת, הקרן הזאת של המבוטחים עוברת כי היא לא של חברת הביטוח אלא היא של המבוטחים עצמם.
<דורית סלינגר: זה המודל אותו אנחנו רוצים ליצור וזה המודל הנכון.
חיים כץ: מתי תציגי את המודל לפני הוועדה?
חיים כץ: מתי תבואי ותשימי את המודל?
מיקי רוזנטל: סכומים.
חיים כץ: סכומים, עלויות, אנשים.
<דורית סלינגר: זה הכיסוי.
חיים כץ: אני מדבר על המודל.
חיים כץ: מתי תבואי לוועדה ותציגי לה את המודל?
חיים כץ: כמה עולה, כמה זמן, מה קורה לבן אדם בן 59 עם חיתום.
חיים כץ: שימי מודל התייחסות עסקית.
מיקי רוזנטל: ולמה לא לחסוך לציבור עלויות ולהחזיר את זה לקופות החולים?
<דורית סלינגר: אני תכף אתייחס גם לקופות החולים.
<דורית סלינגר: אני אומר מילה אחת על קופות החולים.
<דורית סלינגר: אני אומרת לגבי התעריפים שאנחנו לא קובעים את התעריפים.
<דורית סלינגר: אנחנו מתערבים בתעריפים אבל לא נקבל תעריפים שגבוהים מעל מאתיים שקלים.
<דורית סלינגר: אמרתי את זה.
<דורית סלינגר: זה לא ברור מספיק?
<דורית סלינגר: אני אומרת שוב לפרוטוקול שלא נקבל תעריפים שגבוהים ממאתיים שקלים לגילאים המבוגרים, לכיסוי שמוגדר כאן.
מיקי רוזנטל: כמה כן תקבלו?
מיקי רוזנטל: מה לא, אנחנו יודעים, אבל מה כן?
<דורית סלינגר: אנחנו לא קובעים את המחירים.
<דורית סלינגר: אנחנו קובעים את הווקטור.
<דורית סלינגר: זה לא ביטוח.
<דורית סלינגר: הביטוח הסיעודי הזה בסופו של יום הוא ביטוח שנעשה בין עמיתים - - -
חיים כץ: מה זה לא ביטוח?
<דורית סלינגר: זה ביטוח.
<דורית סלינגר: הביטוח הסיעודי הזה הוא לא מוכתב על ידי הממשלה.
חיים כץ: הוא ביטוח.
חיים כץ: מה שעושים, כנראה זה לא ביטוח.
<דורית סלינגר: יש לנו את היכולת לקבוע את גבולות הגזרה, זאת אומרת, את התקרה המקסימלית של זה.
<דורית סלינגר: קופות החולים עצמן, והן עושות את זה, מתמקחות עם חברות הביטוח כדי להגיע לתנאים המיטביים לעמיתים שלהן.
<דורית סלינגר: לגבי ניהול על ידי קופות החולים.
<דורית סלינגר: קודם כל, כך זה נוהל בעבר.
<דורית סלינגר: לבוא ולומר שאנחנו מאשרים 75 אחוזים מהתביעות, זאת לא חכמה גדולה.
<דורית סלינגר: חברים, אתה צריך לאשר מה שאפשר לאשר בכפוף לזה שזה עומד בתנאים, כלומר, שאותו חולה זכאי לסיעודי, ומבלי לפגוע.
מיקי רוזנטל: את לא יודעת שכל הזמן מנסים למנוע מאנשים שיש להם והם סיעודיים?
מיקי רוזנטל: כל חודש דוחים בעוד חודשיים ובעוד שלושה חודשים וכך מרוויחים כסף.
<דורית סלינגר: אנחנו מטפלים.
חיים כץ: הם מחכים שהם יעצמו עיניים.
מיקי רוזנטל: זאת שיטה ואת יודעת את זה.
<דורית סלינגר: זה ניהול מאוד מסובך ולא פשוט לנהל ביטוח סיעודי.
<דורית סלינגר: תפקיד קופות החולים לתת שירותי בריאות.
<דורית סלינגר: לבוא ולאשר תביעות, אפשר לאשר את המאה אחוזים ואחרי המבול.
<דורית סלינגר: כשאני אגיע לגיל הזה, לי לא יישאר יותר כי אישרו לפני.
<דורית סלינגר: לכן יש כאן איזשהו תמהיל.
<דורית סלינגר: הנושא הזה נדון במוסדות בג"ץ.
<דורית סלינגר: תפקידה של קופת החולים הוא לא לתת שירותי סיעוד אלא לתת שירותי בריאות ולא דומים שירותי בריאות לביטוח סיעוד.
<דורית סלינגר: זאת הנקודה.
<דורית סלינגר: אגב, על רמת השירות של חברות הביטוח אנחנו מבקרים.
<דורית סלינגר: מדד השירות שהוצאנו הוא כדי לחסוך את אחוז השירות הנמוך בחלק מהחברות, כי שאותן קופות החולים, החברות והציבור יבואו ויגרמו לדבר הזה, כולל הוראות שלנו להגביר את השירות של הביטוח הסיעודי.
<דורית סלינגר: אני חוזרת כאן על מה שאמרתי קודם.
<דורית סלינגר: אנחנו חושבים שהפתרון המוצע כאן הוא פתרון נכון והוא נותן מענה למי שאין לו כלום.
<דורית סלינגר: האם הוא נותן פתרון למוסדות של עשרים אלף שקלים?
<דורית סלינגר: התשובה היא לא.
<דורית סלינגר: האם הוא נותן אפשרות לתת פתרון סיעודי?
<דורית סלינגר: התשובה היא בהחלט כן כי לקבל 3,500 שקלים וביטוח לאומי, זה בהחלט נותן פתרון.
<דורית סלינגר: האנשים האלה לא נפלטים החוצה, כולל אלה שבארבע השניםה אחרונות יצאו מן הביטוחים הסיעודיים.
<דורית סלינגר: לנושא שהעלית לגבי הוועדה.
חיים כץ: לגבי הנושא שהעליתי, תתייחסי בדיון הבא.
<דורית סלינגר: למען הפרוטוקול.
<דורית סלינגר: יש לציבור חודש לתת תגובות.
<דורית סלינגר: אנחנו הוצאנו טיוטה לשימוע.
<דורית סלינגר: קבענו פגישות עם הקופות, עם צוות, עם ארגונים נוספים.
<דורית סלינגר: כל מי שרוצה לתת את האימפוט שלו, מוזמן ואני קוראת לתת את האימפוט.
חיים כץ: אנחנו נמשיך לקיים דיונים בנושא הזה.
חיים כץ: היום יום שלישי בשבוע, י' בכסלו התשע"ה, 2 בדצמבר 2014.
חיים כץ: אני מתכבד לפתוח את ישיבת ועדת העבודה, הרווחה והבריאות בנושא הצעת חוק הביטוח הלאומי (תיקון מס' 160) (פטור מדמי ביטוח לחיילים משוחררים), התשע"ה-2014 של חבר הכנסת אלעזר שטרן, הכנה לקריאה השנייה והשלישית.
חיים כץ: אדוני, תציג את החוק.
אלעזר שטרן: תודה רבה על הדחיפות ועל הזימון של הדיון, יושב-ראש הוועדה, חבר הכנסת חיים כץ.
אלעזר שטרן: הגענו להסכמות והצגנו כאן את החוק.
אלעזר שטרן: חיילים משוחררים – מי שעשה שירות משמעותי, לאומי אזרחי – יוצאים לחיים האזרחיים, ועוד לפני שהחייל המשוחרר מחליט איפה הוא נוחת ומה הכתובת הוא כבר מתחיל לקבל חובות.
אלעזר שטרן: אנחנו חשבנו על תקופה יותר ארוכה, אבל הגענו להסכמות עם האוצר, ואני מודה על כך.
אלעזר שטרן: כמו שאמר יושב-ראש הוועדה זה רגל בדלת על חודשיים שבהם הוא לא ישלם - -
חיים כץ: לא ישלם ביטוח לאומי, לא מס בריאות וכן הלאה במידה שהוא לא עובד.
אלעזר שטרן: אין לנו, כמובן, שום בעיה שחיילי צה"ל יקבלו תגמולים, אבל בעניין הזה אנחנו רואים לא סוג של תגמול, אלא התחשבות במצב.
חיים כץ: כן, אמרת יפה.
חיים כץ: אם לא, לא צריך, תודה רבה.
<נעה בן שבת: הצעת חוק הביטוח הלאומי (תיקון מס' 160) (פטור מדמי ביטוח לחיילים משוחררים), התשע"ה-2014 תיקון סעיף 351 1.
<נעה בן שבת: בחוק הביטוח הלאומי [נוסח משולב], התשנ"ה-1995, בסעיף 351(יא), אחרי פסקה (2ב) יבוא: "(2ג) (א) מי שסיים שירות סדיר לפי חוק שירות ביטחון, למעט שירות צבאי לפי התחייבות לשירות קבע, אף אם שוחרר כדין לפני תום התקופה שהוא חייב בה לפי החוק האמור, ובלבד ששירת שני שלישים לפחות מהתקופה האמורה ולא שוחרר בגלל אי התאמה שיש עמה התנהגות רעה חמורה כפי שנקבע בפקודות הצבא, כהגדרתן בחוק השיפוט הצבאי, התשט"ו-1955, וכן מי ששוחרר מטעמי בריאות או מחמת נכות כמשמעותה בחוק הנכים – בעד שני החודשים הראשונים שלאחר סיום השירות; (ב) מי שסיים שירות כמשרת בשירות לאומי-אזרחי או כמתנדב בשירות לאומי, ובלבד ששירת שנתיים לפחות או ששירותו נפסק בשל פגיעה תוך כדי השירות ועקב השירות שבשלה הוא זכאי לגמלאות לפי פרק י"ג – בעד שני החודשים הראשונים שלאחר סיום השירות.
<נעה בן שבת: (ג) משרד הביטחון והמשרד הממונה על שטח הפעולה "השירות האזרחי- לאומי" ימסרו למוסד רשימה של מסיימי שירות כאמור בפסקאות משנה (א) ו-(ב); תיקון חוק בריאות ממלכתי 2.
<נעה בן שבת: בחוק ביטוח בריאות ממלכתי, התשנ"ד-1994 בסעיף 14(ז), בסופו יבוא "ובעד מי שחל לגביו פטור מדמי ביטוח לאומי לפי הוראות סעיף 351(יא)(2ג) לחוק ביטוח הלאומי".
<נעה בן שבת: תחילה ותחולה 3.
<נעה בן שבת: תחילתו של חוק זה ב-1 בחודש שלאחר תום שלושה חודשים מיום פרסומו, והוא יחול על תשלום דמי ביטוח לאומי ודמי ביטוח בריאות המגיעים בעד יום פרסומו ואילך.
חיים כץ: חבר הכנסת שטרן, אתה לא מצביע פה.
חיים כץ: הצביעו כל חברי הכנסת שיש להם רשות הצבעה בוועדה, והם שלושה במספר, ואישרו את הצעת החוק לקריאה השנייה ולקריאה השלישית.
חיים כץ: אני מקווה שהכנסת הזאת עדיין תאשר את החוק.
חיים כץ: אני בטוחה שהכנסת תאשר את החוק בקריאה השנייה והשלישית.
חיים כץ: אני מודה לך על הצעת החוק.
חיים כץ: היום יום שלישי בשבוע, י' בכסלו, 2 בדצמבר 2014.
חיים כץ: אני מתכבד לפתוח את יישבת ועדת העבודה, הרווחה והבריאות בנושא הצעת חוק הודעה בהליכי מיון וקבלה לעבודה, התשע"ה-2014 של חבר הכנסת חיים כץ.
חיים כץ: בדיון הקודם אמרנו שנעשה הרבה דברים, אבל מה לעשות – הכנסת התפזרה.
חיים כץ: יחד עם זה אני רוצה להדגיש שהצעת החוק הזאת לא מדברת על מסעדות.
חיים כץ: מוציאה מסעדות, מוציאה מפעלים עד 20 עובדים.
<נעה בן שבת: במסעדות זה אומר גם השף במסעדה?
חיים כץ: השף במסעדה.
חיים כץ: כל מה שנוגע למסעדה מוציאים החוצה.
חיים כץ: מוציאה עסקים קטנים עד 20 עובדים שזה מכסה 40,000 מפעלים במדינת ישראל; מתייחסים למתן תשובה רק למי שהוזמן לראיון או עבר מבחני פילת.
<נעה בן שבת: ואם הוא יוזמן לבדיקת פוליגרף או לתחקיר ביטחוני, זה לא נחשב?
חיים כץ: לא, אז הוא היה מוזמן לראיון, הושקע כסף.
מיקי רוזנטל: או לראיון או למבחני מיון.
חיים כץ: אף אחד לא נשלח לפוליגרף אם הוא לא עבר ראיון.
חיים כץ: לא לוקחים מישהו ומשלמים לפוליגרף 800 שקל - -
מיקי רוזנטל: זה מבחן מיון.
מיקי רוזנטל: זה סוג של מיון.
חיים כץ: הוא לא נשלח לפוליגרף.
חיים כץ: אף בעל עסק לא משקיע על פוליגרף במצב כזה.
<נעה בן שבת: אז למה אנחנו לא יכולים להישאר בהגדרה הנוכחית?
חיים כץ: כי היינו צריכים לשבת עם המשרדים.
חיים כץ: אני יודע שהכנסת מתפזרת, אז אני רוצה להיות אקסטרה לארג' יותר ממה שהתכוננתי להיות עם המשרדים.
<נעה בן שבת: אז אתה בעצם אומר שאנחנו מדברים על ראיון או בחינה בהשתתפות העובד.
חיים כץ: בחינה שהעובד השתתף בה.
חיים כץ: מה רצית, שאמא שלו תשתתף?
חיים כץ: בחינה בהשתתפות מי?
<נעה בן שבת: בסדר, אני רק רוצה.
<נעה בן שבת: שלא יגידו - -
חיים כץ: יש גבול לשאלות.
חיים כץ: הוא לא יקבל תשובה אם הוא לא היה במבחן.
חיים כץ: אם השכן שלו היה במבחן הוא לא צריך לקבל תשובה.
<אורי שיינין: הייתה סוגיה נוספת שעלתה בדיון הקודם, האם זה ייכנס לחוק הגברת האכיפה או לא.
<אורי שיינין: אנחנו ביקשנו שלא.
חיים כץ: לא ייכנס לחוק הגברת אכיפה.
<נעה בן שבת: זאת אומרת לא יטילו על זה עיצום כספי.
חיים כץ: לא יטילו עיצום כספי.
חיים כץ: יש לעוד מישהו משהו להגיד?
<הילה רענן: אנחנו עם האוצר בעניין הזה – אנחנו גם מבקשים שלא יהיה עיצום כספי.
חיים כץ: אמרתי שלא.
<בשארה פראן: אני מנציבות שירות המדינה.
<בשארה פראן: בהמשך להערות שלך, שזה ייכנס לנוסח כי זה לא תואם - -
חיים כץ: ייכנס לנוסח.
<נעה בן שבת: מה לא נכנס לנוסח?
חיים כץ: נועה, דברי אלי.
<נעה בן שבת: אני לא יודעת מה הוא אמר.
חיים כץ: הוא אמר שכל ההערות שלי ייכנסו לנוסח.
<נעה בן שבת: הנושא של המסעדות - - -
חיים כץ: כל מה שהערתי בהערות, ושלא יחול עיצום כספי.
<נעמי היימין- רייש: אנחנו מבקשים להגדיל מעל 20 עובדים.
<נעמי היימין- רייש: 20 עובדים זה עסק קטן.
<נעמי היימין- רייש: אנחנו מבקשים שההחרגה תחול על עסקים עד 50 עובדים.
<נעה בן שבת: יש מספר של 25 עובדים שחלה עליו החובה לפרסום תקנון הטרדה מינית, אם אני לא טועה.
חיים כץ: אז שיהיה 25 עובדים.
<הילה רענן: משרד הכלכלה יצטרך לבדוק את זה.
חיים כץ: אין לכם זמן.
חיים כץ: תוכלו להצביע נגד או להגיש הסתייגויות.
<הילה רענן: אז נגיש הסתייגות בעניין הזה.
<נעה בן שבת: אדוני, זה חל גם על עובדי קבלן?
חיים כץ: לא, זה לא חל על חברות קבלניות.
<נעה בן שבת: אנחנו חשבנו לשלב את הנוסח בחוק הודעה לעובד (תנאי עבודה).
חיים כץ: באיזה יום אנחנו?
<נעה בן שבת: הנוסח שהנחתי פה היום כבר עושה את הדבר הזה.
חיים כץ: לכם זה מפריע?
<דן אורן: לא.
<הילה רענן: לנו גם לא.
חיים כץ: בסדר, לא מפריע לי.
<נעה בן שבת: עוד הערה שקיבלנו מההסתדרות.
<נעה בן שבת: יש אפשרות היום לקבוע סוגי עובדים במקומות עבודה שהוראות חוק זה לא יחולו עליהם.
<נעה בן שבת: זה השר באישור ועדת העבודה, הרווחה והבריאות.
<נעה בן שבת: בהתייעצות עם ארגוני העובדים הם ביקשו - - -
חיים כץ: אחרי שהבהרנו הכול נעבור להקראה.
חיים כץ: אני רוצה שזה יונח מחר על שולחן הכנסת.
<נעה בן שבת: אני אשתדל מאוד, אדוני, אני לא מתחייבת.
<נעה בן שבת: אני אעשה מאמץ, אבל אני לא יכולה להתחייב.
חיים כץ: אין ברירה, נעה, אין ברירה.
<נעה בן שבת: אני רק לא יכולה להתחייב.
<נעה בן שבת: אני מבינה את לחץ הזמנים.
חיים כץ: אז תביאי את כל עורכי הדין שיש לך - -
<נעה בן שבת: שאין לי.
חיים כץ: את כל מי שיש לך.
חיים כץ: שלא יהיה בבית.
חיים כץ: שיהיה פה וינסח.
<נעה בן שבת: אני לא יכולה להביא.
חיים כץ: את לא יכולה?
<נעה בן שבת: היא בחופשת לידה, אני לא יכולה.
חיים כץ: לא בחופשת לידה.
חיים כץ: אבל אלה שבחופשות אחרות - -
<נעה בן שבת: אני לא יכולה להביא בחופשת מחלה.
חיים כץ: אז בשביל מה אנחנו באים לעבוד פה?
<נעה בן שבת: אדוני, אני אעשה כל מאמץ.
<נעה בן שבת: אני לא מבינה למה אנחנו צריכים לעמוד במצב כזה שעכשיו אני צריכה להזכיר מה כל אחד - -
חיים כץ: כי מפזרים את הכנסת.
חיים כץ: יש לנו פה ארבעה חוקים: חוק אומנה, חוק הגדלת מיסוי, החוק הזה וביטוח לאומי, שאין ברירה – מפזרים את הכנסת.
חיים כץ: זה לא בימים רגילים.
חיים כץ: בימים רגילים הכול בסדר.
חיים כץ: אני אדבר עם יולי אדלשטיין שיביא יועצים משפטיים.
חיים כץ: תורידי את זה ל-60 יום.
<נעה בן שבת: אחת לחודשיים לפחות?
חיים כץ: דיברתי עם האוצר, והם אמרו שזה מקובל עליהם.
חיים כץ: לא עם הפקידים, כנראה.
<נעה בן שבת: סליחה, אדוני, אני רוצה להוסיף: מה שתיקנו קודם משאיר שהחוק כולו לא חל על עובד שמועסק לתקופה של פחות מ-30 ימים.
<נעה בן שבת: אנחנו מוסיפים: "עובד שמועסק בענף ההסעדה", ואנחנו מדברים על מקומות עבודה שמעסיקים פחות מ-25 עובדים.
חיים כץ: בסוגריים "עסקים קטנים".
חיים כץ: אתמול הם היו אצלי אז למדתי מה זה עסקים קטנים.
מיקי רוזנטל: ההגדרה היא לא רק מספר העובדים?
חיים כץ: לא, למדתי כמה כסף משיתים עליהם.
חיים כץ: מה רוצים לעשות להם בדמי טיפול.
<נעה בן שבת: 25 עובדים זה המדד.
חיים כץ: לפי בקשתך בחוק הטרדות מיניות.
<נעה בן שבת: את סעיף אנחנו 7 מוחקים כי הוא סעיף העיצום הכספי.
<נעה בן שבת: אנחנו מתקנים את החוק להגברת האכיפה של דיני עבודה בתוספת השנייה:
<דן אורן: למה מורידים את זה?
<נעה בן שבת: מורידים את פסקה (1) שהיא בעניין העיצום הכספי, ואנחנו נשארים עם פסקה (2) שהיא רק שינוי טכני של שם החוק.
<נעה בן שבת: כיוון שאנחנו משנים פה את שם החוק ל"חוק הודעה לעובד ולמועמד לעבודה" - -
<דן אורן: אה.
חיים כץ: משרד המשפטים, אתה מסכים.
חיים כץ: אתה נחמד.
<דן אורן: נדיב מצדי.
חיים כץ: אתה אקסטרה-לארג'.
חיים כץ: לא יודע מה קרה.
<דן אורן: ברוח הלארג'יות של היושב-ראש.
<נעה בן שבת: אני רוצה להבהיר שכל התיקונים האלה מתקנים את שם החוק, אבל גורמים לכך שלא יהיו עבירות מנהליות ולא תהיה עבירה פלילית - -
חיים כץ: בסעיפים האחרים.
<דן אורן: זה משהו טכני לחלוטין.
<נעה בן שבת: אנחנו צריכים לקבוע תוך כמה ימים הוא ייכנס לתוקפו; תוך כמה זמן אנחנו רוצים שאנשים יתחילו לשלוח הודעות?
<נעה בן שבת: נראה לי שאם מיום הפרסום קובעים תקופה של 30 ימים זה מאפשר להיערך.
חיים כץ: מיום הפרסום 45 יום.
חיים כץ: שלושה חודשים?
חיים כץ: אמרנו 45 יום.
<נעה בן שבת: אמרת 60 ימים.
<נעה בן שבת: תוך חודשיים, סליחה.
חיים כץ: אמרתי 45 יום.
<נעה בן שבת: לא, החוק ייכנס לתוקפו 45 ימים מיום פרסומו; מיום התחילה אדם שכבר עבר הליכי מיון, אנחנו צריכים לתת להם זמן למסור את ההודעה, אז זה יהיה תוך חודשיים מיום התחילה.
חיים כץ: בעד החוק – פה-אחד
חיים כץ: הוועדה אישרה את הצעת החוק ברוב של כל חברי הכנסת שנמצאים פה – שלושה במספר.
חיים כץ: אני מקווה שהוא יספיק לעלות למליאה בקריאה השנייה והשלישית, ויירשם בספר החוקים של מדינת ישראל.
שולי מועלם-רפאלי: אנחנו בהכנה לקריאה ראשונה של הצעת חוק הביטוח הלאומי (תיקון – דו"ח מעסיק מקוון), של חברת הכנסת עדי קול וחבר הכנסת חיים כץ.
שולי מועלם-רפאלי: בבקשה, עדי.
עדי קול: קודם כול אנחנו רוצים להודות ליושבת-ראש הוועדה - - -
שולי מועלם-רפאלי: רגע, עדי, לפני שאת מתחילה אני אגיד בשם הוועדה שבגלל הרצון לסיים את התהליך ושהחוק יוכל לעלות לקריאה ראשונה, חסרים לנו מספר גורמים שהיו יכולים להיות רלוונטיים לדיון.
שולי מועלם-רפאלי: אני מודיעה את זה לצורך הדיון.
עדי קול: אז קודם כול אני רוצה להודות לגברתי היושבת-ראש, שהסכימה להתכנס ביום חמישי בשעת בוקר מוקדמת.
עדי קול: תודה רבה, אנחנו מאוד מעריכים את זה.
עדי קול: הצעת חוק הביטוח הלאומי מבקשת לתקן עיוות שקיים כרגע בדיווח של מעסיקים לביטוח הלאומי על עובדים חדשים.
עדי קול: היום הדיווח נעשה אחת לשנה, וכך יכול להיות מצב שעובד התחיל לעבוד ורק אחרי שנה ידוּוח לביטוח הלאומי.
עדי קול: ישולם עבורו ביטוח לאומי, אבל הביטוח הלאומי לא יֵדע על כך ואז ייצברו עבורו חובות ויעוקל חשבונו.
עדי קול: זה קרה לעוזרת הפרלמנטרית שלי, שחשבונה עוקל חצי שנה אחרי שהיא התחילה לעבוד איתי, כי שמה לא הועבר לביטוח הלאומי.
עדי קול: לכן אנחנו מבקשים להוסיף דוח נוסף, כך שיהיה דיווח דו-שנתי, כלומר, פעמיים בשנה, כדי להקל על התהליך ולמנוע היווצרותם של חובות לביטוח הלאומי.
שולי מועלם-רפאלי: נתחיל בהקראה?
<רועי קרן: רק מילה לגבי מה שאמרה חברת הכנסת עדי קול.
<רועי קרן: אני עורך דין רועי קרן, מהמוסד לביטוח לאומי.
<רועי קרן: מעבר למה שאמרה חברת הכנסת עדי קול – שאנחנו מודים לה על ההצעה ועל שיתוף הפעולה הפורה – הבעיה היא לא רק בגבייה אלא גם בגמלאות.
<רועי קרן: כשאנחנו משלמים גמלאות מַחליפוֹת שכר, אנחנו הרבה פעמים לא יודעים בזמן אמת מהו השכר שאנחנו אמורים להחליף – וזה יפתור חלק ניכר מהבעיה.
שולי מועלם-רפאלי: אז עדי, ב"ה שתי הציפורים האלה יהיו בהמשך התהליך.
<ברוך משולם: אני משולם ברוך, רשות המסים, מחלקת ייעוץ וחקיקה.
<ברוך משולם: במסגרת ההצעה הזאת אנחנו מבקשים לתקן גם תיקון עקיף לפקודת מס הכנסה.
<ברוך משולם: בפקודת מס הכנסה, סעיף 166(ב1) עוסק בדוח שלישוני שנכנס במסגרת חוק ההסדרים בעבר וקבע שעל המעביד להגיש דוח, שהוא יחסית די דומה, לרשות המסים, כל שלושה עד ארבעה חודשים.
<ברוך משולם: אנחנו מבקשים לבטל את זה, כי הדיווח הוא בעצם דיווח דומה וכפול; ובמקום זה לקבל את המידע מביטוח לאומי.
<ברוך משולם: כלומר, במקום שיהיה כפל דיווח - - -
שולי מועלם-רפאלי: זאת אומרת שהדיווח שמדווח לביטוח לאומי יועבר גם לרשות המסים פעמיים בשנה?
<ברוך משולם: וגם לבטל את הסעיף שהזכרתי.
עדי קול: אני אומרת לפרוטוקול שאנחנו נעשה את זה בהכנה לקריאה שנייה ושלישית.
<ברוך משולם: נעשה את זה בתיאום.
שולי מועלם-רפאלי: טוב שהעלית את זה כאן.
שולי מועלם-רפאלי: אנחנו לא נכניס את זה עכשיו בנוסח שנקריא, אבל חברת הכנסת עדי קול הסכימה לעבוד על זה לקראת קריאה שנייה ושלישית.
<נעה בן שבת: אני רוצה לשאול אם כל המעסיקים מסוגלים להגיש דוח מקוון?
<נעה בן שבת: אני ראיתי את החובה לפי פקודת מס ההכנסה, אבל האם ההגשה של הדוח המקוון היא אפשרית לכל המעסיקים היום?
<נעה בן שבת: כולם עומדים בחובה של הגשת הדוח המקוון?
<ברוך משולם: את מדברת לגבי פקודת מס הכנסה?
<נעה בן שבת: היום קיים דוח מקוון בפקודת מס הכנסה - - -
<ברוך משולם: בפקודת מס הכנסה מגישים את הדוח המקוון כדוח שנתי.
<ברוך משולם: הסעיף הזה ביקש שגם יחילו אותו על דוח תקופתי.
<ברוך משולם: היו בעיות עם התפעול, חתימה אלקטרונית וכל מיני דברים כאלה.
<ברוך משולם: זו רק שאלה של היערכות לזה, אבל באופן תאורטי אפשר לעשות את זה גם באופן מקוון.
<נעה בן שבת: אבל האם האופן המקוון פה יכביד על המעסיקים?
עדי קול: היה תיאום עם המעסיקים והם הסכימו - - -
<נעה בן שבת: האם הדרך המקוונת עלולה להכביד על מעסיקים?
<רות מור: אני רותי מור, מגבייה, ביטוח לאומי.
<רות מור: אנחנו עובדים מול בתי התוכנה, לשכות השירות, שהן אלה שעורכות את מערכות השכר של כולם, ואנחנו תיאמנו איתן, וגם התאמנו את ה...
<רות מור: למשל בדוח השני זה לא יכול להיות רק לחצי שנה, אלא מינואר עד דצמבר כמצטבר.
<רות מור: בהתאם, התאמנו את המערכות.
<רות מור: ..
<רות מור: הדוח שהם מכירים זה דוח באותו מבנה של מס הכנסה, אנחנו לא משנים כלום.
שולי מועלם-רפאלי: עדי, העניין תואַם עם המעסיקים?
עדי קול: תואם עם המעסיקים, תואם גם עם האוצר ועם כל מי...
<נעה בן שבת: דבר אחרון.
<נעה בן שבת: יש פה דיווח חצי-שנתי שמתייחס לשתי תקופות, אחת לחצי שנה ואחת לשנה; ואחר כך יש דיווח שנתי שהוא, כך אני מבינה, יותר מעודכן.
<נעה בן שבת: הוא מגיע בחודש אפריל שלאחר מכן, והוא מעודכן יותר.
<רות מור: נכון, זה הדוח הסופי אחרי התאמות.
<נעה בן שבת: קוראת:
<נעה בן שבת: זאת אומרת, אותו דוח שנתי מתואם למועדי ההגשה במידה שהם נדחים במס הכנסה.
<נעה בן שבת: קוראת: כאן אנחנו מדברים על כך שהוא מאחר להגיש את הדוח השנתי, באפריל נניח – איך אנחנו מגיעים לשישה חודשי - - - ?
<רות מור: נקבע מועד לעוד 60 ימים.
<רועי קרן: לא, שישה חודשים.
שולי מועלם-רפאלי: על כל שישה חודשים של איחור.
שולי מועלם-רפאלי: זאת אומרת, חוץ מאפריל יש לו עוד 60 יום, זאת אומרת, עוד חודשיים, ואם הוא לא הגיש עד סוף יוני, מאותו רגע מתחילים להיספר שישה חודשים.
<יגאל ברזני: לא, זה לא זה שלישוני, זה חציוני.
<יגאל ברזני: את הדוח הראשון הוא אמור להגיש ב-18 ליולי.
<יגאל ברזני: 60 יום אחרי כן יהיה לו קנס.
<נעה בן שבת: אבל הקנס אמור להיות 600 שקלים על פיגור של שישה חודשים, אז איך זה מסתדר?
<רות מור: לא, זה סכום אחר, אנחנו לא נעשה איזשהו - - -
<נעה בן שבת: אז אולי לא צריך להגיד "בשל כל שישה חודשי פיגור".
<רועי קרן: "כל שישה חודשים" אומר ש...
<רועי קרן: האיחור הראשון הוא של שישה חודשים.
עדי קול: כי הוא איחר להגיש את הדוח החציוני.
<רועי קרן: ועל כל שישה חודשים נוספים אפשר להטיל עוד 600 שקלים.
<רות מור: לא, אמרנו שעל כל מועד.
<רועי קרן: תראו, זה בכל מקרה קנס סמלי.
<נעה בן שבת: אז אני חושבת שאפשר להוריד את "שישה חודשים".
<רועי קרן: אפשר להוריד.
<נעה בן שבת: אז זה יהיה "בסך 600 שקלים".
שולי מועלם-רפאלי: מי בעד הצעת החוק?
שולי מועלם-רפאלי: הצבעה בעד הצעת החוק – פה אחד.
שולי מועלם-רפאלי: הצעת חוק הביטוח הלאומי (תיקון – מסירת דוח מקוון), התשע"ד-2014, אושרה לקריאה ראשונה.
שולי מועלם-רפאלי: שלוש חברות הכנסת שנוכחות פה הצביעו בעד.
שולי מועלם-רפאלי: פנינה מצביעה במקום רינה פרנקל.
שולי מועלם-רפאלי: תודה רבה, הדיון הסתיים.
חיים כץ: יום שני בשבוע, שבוע טוב ומועדים לשמחה, ט' בכסלו, ה-1 בדצמבר 2014 ואני מתכבד לפתוח את ישיבת ועדת העבודה, הרווחה והבריאות.
חיים כץ: על סדר היום תקנות הביטוח הלאומי (ילד נכה) (תיקון), התשע"ה-2014.
חיים כץ: דחינו את הדיון משבוע שעבר כי השר רצה לעשות שינוי קל אבל הנה אנחנו מתכנסים ובאים לדון בתקנות.
חיים כץ: גברתי היועצת המשפטית, מה יש לך להגיד?
<נעה בן שבת: אני מבינה שהיה כאן
<נעה בן שבת: דיון בחודש יולי 2014 ודובר על כך להעלות את גמלת ילד נכה באופן שתהיה קרובה לגמלת השר"ם, השירותים המיוחדים.
<נעה בן שבת: אני מבינה שהתיקון הזה נועד לתקן את זה.
<נעה בן שבת: לא מדובר כאן במתן תוספת כפי שניתנת לגמלת השר"ם.
<נעה בן שבת: אולי תוכלו להסביר את הסכומים, את העדכון שנעשה לגבי הסכומים.
<שלומי מור: המוסד לביטוח לאומי.
<שלומי מור: התקנות שאנחנו מבקשים להציג היום, התיקון לתקנות הוא תיקון שלישי במספר לתקנות ילד נכה משנת 2010 שגם הן היו תקנות חדשות בעקבות ועדה בראשות פרופסור אור-נוי.
<שלומי מור: מאז שהביטוח הלאומי החל ליישם את התקנות הללו, נצבר ניסיון והתקבלו הערות והשכלנו ליישם אי אילו קשיים שהתגלו בתקנות החדשות הללו משנת 2010.
<שלומי מור: התיקון שאנחנו מביאים היום הוא תיקון שלישי במספר לתקנות הללו כאשר אנחנו מדברים על הגדלה של סכום הקצבה.
<שלומי מור: כפי שאמרה היועצת המשפטית של הוועדה, אחת ההערות המשמעותיות ביותר נגעה לקושי הרב של ההורים לטפל בילדים שתלויים לחלוטין בעזרת הזולת, הורים שככל הנראה זקוקים לסיוע של כוח עזר כדי שיסייע לילד ממש כל שעה משעות היום או שיאפשר להם לצאת לעבודה כי אם הם צריכים לטפל בילד, קשה להם לצאת לעבודתם.
<שלומי מור: הבקשה הראשונית אכן ביקשה להשוות את גובה הגמלה לגובה גמלתם של הזכאים לשירותים רפואיים מיוחדים, שר"ם, ומה שמובא בפניכם היא השוואה של גובה הקצבה הבסיסית לילדים שתלויים לחלוטין בעזרת הזולת.
חיים כץ: איך הקצבאות האלה צמודות?
חיים כץ: למה הן צמודות?
<שלומי מור: הסכום הבסיסי קבוע בסעיף 1 לחוק הביטוח הלאומי.
<שלומי מור: זה סכום שנקבע לפני כמה שנים והוא מוצמד לשכר הממוצע.
חיים כץ: אף אחד לא צועק ולא מדבר, גם אם הוא אומר דברים לא נכונים.
<נעה בן שבת: זה לפי מדד.
חיים כץ: מדד המחירים לצרכן?
<שלומי מור: זה מוצמד למדד.
<שלומי מור: לא לשכר הממוצע.
<נעה בן שבת: מה שמפורסם לפני חודש ינואר בכל שנה.
<שלומי מור: עמיתי ממינהל המחקר ירחיב בעניין הזה.
חיים כץ: אתה לא מחלק כאן את רשות הדיבור.
חיים כץ: דבר אתה.
<שלומי מור: אם כן, אני אסיים את דבריי.
<שלומי מור: על כל פנים, הבקשה שלנו או הרצון שלנו הוא להגדיל את שיעור הקצבה של מי שזכאים ל-175 אחוזי קצבה.
<שלומי מור: מדובר בתוספת של כאלף שקלים לכ-5,000 ילדים.
<שלומי מור: זאת אומרת, העלות של מה שמוצע כאן היא בערך כשישים-שישים וקצת מיליוני שקלים.
<שלומי מור: היועצת המשפטית דיברה על ההבדל שבין שר"ם לילד נכה בסופו של דבר וזאת כיוון שהתוספות לילד נכה, שזה קח"ן לעומת התוספת לשר"ם שהיא שונה וקבועה בחוק הביטוח הלאומי, הם בשיעורים שונים אבל הבסיס, אותו בסיס קצבה, יושווה ויעמוד בשני המקרים על כ-4,100 שקלים.
<קריאה: לברך.
<אבנר עורקבי: ארגון אהב"ה נמצא במאבק בנושא של שר"ם ילדים כבר מ-2009, עוד בזמן קודמך מר גלנטי.
<אבנר עורקבי: אז הארגון התחיל במאבק למען שר"ם ילדים.
<אבנר עורקבי: עברנו כברת דרך ארוכה ואנחנו מודים לכל אלה שעזרו לנו בדרך, כולל חברי כנסת וכולל אתה שאני יודע שהיית בעד הנושא הזה, כולל כל הפקידים.
חיים כץ: אתה מכיר מישהו שלא היה בעד הנושא?
<אבנר עורקבי: לצערי ישנם כאלה שלא היו בעד הנושא.
<אבנר עורקבי: אנחנו מברכים את כולם.
<אבנר עורקבי: זה מעמד מאוד מרגש עבור העמותה שלנו.
<אבנר עורקבי: לזכות הילדים, אתם לא יודעים איזה ילדים אלה וכמה הם והמשפחות ישמחו על כך שהם מקבלים את התוספת הזאת שתעשה להם משהו מעולה.
<אבנר עורקבי: לכן אני מודה לך ומבקש להעביר את זה כדי שלהורים יהיה האור והאוויר.
חיים כץ: כמה שתדברו כאן יותר, זה יעבור יותר לאט.
<אבנר עורקבי: תעביר את זה.
חיים כץ: נעה, תקריאי.
<נעה בן שבת: תקנות הביטוח הלאומי (ילד נכה) (תיקון מס' 3), התשע"ה-2014 בתוקף סמכותי לפי סעיפים 221, 222(ג) ו-400 לחוק הביטוח הלאומי (נוסח משולב), התשנ"ה-1995, לאחר שנועצתי במועצת המוסד לפי סעיף 12 לחוק, באישור ועדת העבודה, הרווחה והבריאות של הכנסת, אני מתקין תקנות אלה: תיקון תקנה 2 בתקנה 2 לתקנות הביטוח הלאומי (ילד נכה), התש"ע-2010 (להלן – התקנות העיקריות), בפסקה (3) במקום "סכום השווה ל-128 אחוזים" יבוא "סכום השווה ל-175 אחוזים".
<נעה בן שבת: תיקון תקנה 10 בתקנה 10 לתקנות העיקריות, בפסקת משנה (ב), במקום "סכום השווה ל-145 אחוזים" יבוא "סכום השווה ל-192 אחוזים".
<נעה בן שבת: תחילה ותחולה תחילתן של תקנות אלה באחד בחודש שלאחר פרסומן (להלן – יום התחילה) והן יחולו על גמלאות המשתלמות בעד התקופה שמיום התחילה ואילך.
<נעה בן שבת: אדוני קודם שאל לגבי העדכון.
<נעה בן שבת: הסכום ממנו מחושבים אותם 192 אחוזים הוא זה שמתעדכן.
חיים כץ: יעודכנו בינואר?
חיים כץ: כלומר, בינואר הסכומים האלה יעלו.
<אופיר פינטו: אני ממינהל המחקר של הביטוח הלאומי.
<אופיר פינטו: השנה אנחנו נמצאים במצב גבולי.
חיים כץ: בינואר יעודכנו הסכומים.
<אופיר פינטו: כן.
חיים כץ: אם המדד עולה – מעודכנים, ואם המדד יורד – הם לא מעודכנים.
<אופיר פינטו: נכון מאוד.
<נעה בן שבת: מדובר בכ-5,000 ילדים, קבוצת הילדים שתלויים לחלוטין בעזרת הזולת.